ธปท.หนุนยืดเกษียณ เชื่ออายุ 60 ปี ยังแจ๋ว
มองขยายอายุเกษียณสอดคล้องทิศทางประเทศเข้าสู่สังคมสูงวัย หนุนแรงงานไม่หดตัวเร็ว
12 เม.ย. 2561

มองขยายอายุเกษียณสอดคล้องทิศทางประเทศเข้าสู่สังคมสูงวัย หนุนแรงงานไม่หดตัวเร็วนายดอน นาครทรรพ ผู้อำนวยการอาวุโส ฝ่ายเศรษฐกิจมหภาค ธนาคารแห่งประเทศไทย (ธปท.) เปิดเผยถึงกรณีกรรมการปฏิรูปประเทศด้านสังคม เสนอยืดการเกษียณอายุราชการจาก 60 ปี เป็น 63 ปีว่า อนาคตของประเทศไทยที่เข้าสู่สังคมผู้สูงอายุ จะทำให้คนอายุมากกว่า 60 ปี สามารถทำงานได้มากกว่าในอดีต เพราะวิทยาการต่างๆ ก้าวหน้าขึ้น ทำให้คนกลุ่มนี้มีประสิทธิภาพทำงานได้ต่อทั้งนี้ มองว่าการขยายอายุเกษียณงานของผู้สูงอายุออกไปก็น่าจะเป็นประโยชน์ต่อประเทศ เพราะการให้คนเหล่านี้มาทำงานจะช่วยให้ภาวะแรงงานไม่หดตัวเร็วเกินไป และยังช่วยการบริโภคได้อีกด้วย เนื่องจากหากเกษียณไปแล้ว กลุ่มนี้ก็จะใช้ชีวิตโดยการกินบำนาญ แต่หากยืดอายุการทำงานต่ออีก 3-5 ปี ก็น่าจะช่วยให้มีเงินสำหรับรองรับวัยเกษียณดีขึ้น"ถ้าเกษียณแล้วก็จะกลายเป็นแรงงานที่ไม่ได้ใช้ประโยชน์ ซึ่งประเทศไทยแนวโน้มแรงงานลดลง ถ้าขยายการเกษียณอายุก็จะช่วยเรื่องนี้ได้" นายดอน กล่าว